Държавен вестник, бр. 54, 2016 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  54
(2) При изготвяне, управление и изпълне­
ние на инвестиционните проекти се спазват 
изискванията на Закона за защита на класи­
фицираната информация, Закона за военното 
разузнаване и този правилник.
Чл. 37. (1) Службата планира, разходва и 
отчита финансовите средства за изпълнение на 
специфичните си цели, свързани с национал­
ната сигурност и отбраната, съгласно чл. 73, 
ал. 2 от Закона за военното разузнаване.
(2) Службата не предоставя на други струк­
тури и органи информация за конкретното 
предназначение на разходите по ал. 1.
(3) При изготвяне на отчетите по чл. 34, 
ал. 1 и ал. 3, т. 5 не се включва информаци­
ята по ал. 1. 
Чл. 38. Службата организира и провежда 
самостоятелно обществени поръчки за достав­
ка на стоки, услуги и строителство и търгове 
за реализация на излишните продукти съглас­
но законовата и подзаконовата нормативна 
уредба в тези направления, Закона за защита 
на класифицираната информация, Закона за 
военното разузнаване и вътрешните правила, 
определени с акт на директора на Службата. 
Чл. 39. (1) При изпълнение на функции­
те си органът по сигурността на Службата 
взаимодейства със службите за сигурност и 
обществен ред.
(2) Директорът на Службата определя 
правомощията на органа по ал. 1 и неговия 
ръководител за осъществяване на взаимодейст­
вието със службите за сигурност и обществен 
ред съобразно изискванията на Закона за 
защита на класифицираната информация и 
подзаконовите актове по неговото прилагане, 
чл. 64 от Закона за военното разузнаване и 
други актове, касаещи координацията между 
структурите и органите от системата за на­
ционална сигурност. 
(3) За изпълнение на задачите по ал. 1 
на определени служители от органа по си­
гурността се издават оперативни служебни 
карти по чл. 66.
Чл. 40. (1) Службата прилага система от 
мерки за защита и неразкриване на принад­
лежността на личния си състав и предоставе­
ните є инфраструктурни обекти и съоръжения 
при спазване на принципите на законност и 
конспиративност.
(2) Мерките по ал. 1 и правилата за тяхното 
прилагане се изготвят от органа по сигурността 
на Службата, съгласувано с другите структури.
(3) Мерките и правилата по ал. 2 се опре­
делят с акт на директора на Службата след 
решение на Директорския съвет. 
(4) Определени мерки по ал. 1 се утвърж­
дават от министъра на отбраната по предло­
жение на директора на Службата.
Чл. 41. (1) Министърът на отбраната може 
да настанява безвъзмездно Службата за из­
пълнение на нейните специфични функции 
и задачи в имоти – държавна собственост, 
които са в управление на Министерството 
на отбраната.
(2) Настаняването в имотите по ал. 1 се 
извършва със заповед на министъра на от­
браната по мотивирано искане от директора 
на Службата. В заповедта за настаняване се 
посочват видът и местонахождението на имота, 
както и срокът за настаняване.
(3) Въз основа на заповедта по ал. 2 ми­
нистърът на отбраната сключва договор с 
директора на Службата, в който се определят 
срокът за настаняване, правата и задълже­
нията на страните относно поддържането и 
ползването на имотите, редът за предаване и 
приемане на имотите, редът за прекратяване 
на договора и други условия.
(4) Имотите по ал. 1 се използват от Служ­
бата по предназначение, не може да се отдават 
под наем и да се предоставят на трети лица, 
освен ако това не е необходимо във връзка 
с изпълнението на възложените є функции.
(5) Основните и текущите ремонти и ре­
конструкция на имотите по ал. 1 се извършват 
от Службата за нейна сметка. Необходимите 
финансови средства за поддържането и ре­
монтите на имотите се предвиждат в бюджета 
на Службата.
(6) Имотите по ал. 1 се поддържат и използ­
ват от структурите на Службата при условия 
и по ред, определени с актове на директора 
на Службата. 
Чл. 42. (1) Моторните превозни сред­
ства (МПС) – собственост на Службата, може 
да се регистрират като лични на служители 
на Службата, които изпълняват оперативна 
работа.
(2) Служителите по ал. 1 преди регистри­
ране на МПС като лично издават в полза 
на Службата запис на заповед за сумата по 
застрахователната му стойност.
(3) Регистрацията на МПС на Службата 
на територията на Република България като 
лични на служители по ал. 1 и обратно на 
името на Службата се осъществява по спе­
циален ред, определен с акт на министъра на 
вътрешните работи. 
(4) Моторните превозни средства на Служ­
бата, които следва да се регистрират към 
въоръжените сили на Република България, 
се регистрират по ред, определен с акт на 
министъра на отбраната.
Г л а в а  п е т а
ИНФОРМАЦИОННИ ФОНДОВЕ
Чл. 43. За изпълнение на възложените є 
със Закона за военното разузнаване задачи и 
правомощия Службата създава, поддържа и 
използва информационни фондове. 
Чл. 44. (1) Информационните фондове се 
изграждат като документални или автома­
тизирани.